open-index/open-wikipedia-markdown huggingface dataset:
Anaxidamos

**Anaxidamos** alebo **Anaxidámos** () bol spartský kráľ (podľa Pausania) z kráľovského rodu Eurypontovcov, ktorý možno vládol na konci siedmeho storočia pred Kr.

Dobové doklady o jeho existencii nemáme. Zmienka o Anaxidamovi je od historika a geografa Pausania z druhého storočia v tretej knihe diela *Cesta po Grécku*, kde píše, že bol synom a nástupcom Zeuxidama a vládol so svojim spolukráľom Anaxandrom v dobe ukončenia druhej messénskej vojny. 
Podľa Pausania sa nástupcom Anaxidama stal jeho syn Archidamos.

Historici sa pri zostavovaní zoznamu kráľov Sparty dynastie Eurypontovcov nie všetci prikláňajú k Pausaniovi, lebo historik Herodotos v ôsmej knihe *História* zaznamenal genealógiu Leótychida II. z rodu Eurypontovcov a tam za predpokladu, že sa trón dedil z otca na syna, figuruje počas tohto obdobia iný menoslov kráľov.

*Rodokmeň Leótychida II.  po kráľa Theopompa podľa Herodota a zoznam kráľov Sparty rodu Eurypontovcov, zaznamenaný od kráľa Theopompa  po Leótychida II. od Pausania:*

*Hippokratidov syn Agesilaos a vnuk Menares neboli kráľmi Sparty, lebo sa na panovaní kráľov Sparty Agasikla a Aristóna počas tohto obdobia dejín Sparty vo svojich záznamoch zhodli Herodotos aj Pausanias.*
## Zdroje
* Herodotos, *História*, I, 65; VI, 61 – 65. VIII, 131.
* Pausanias,  Periégésis tés Hellados*, 3,7,4 – 9, 4,15,3.
* [[Paul Cartledge]], *Sparta and Lakonia: a regional history, 1300 – 362 BC'', http://books.google.sk/books?id=RHRe2MMA5fMC&pg=PA296&dq=Zeuxidamos+Anaxidamos&hl=sk&ei=aPABTo_YGcrasgbdveCkDQ&sa=X&oi=book_result&ct=result&resnum=1&ved=0CCoQ6AEwAA#v=onepage&q=Zeuxidamos%20Anaxidamos&f=false
## Pozri aj
* Zoznam kráľov Sparty

Kategória:Vládcovia Sparty
Jakub Haško

náhľad|Socha Jakuba Haška v Novom Meste nad Váhom
**Jakub Haško**, aj Hašško, biskup Jakub II. Haško (* 27. apríl 1622, Trubín – † 19. október 1695, Nové Mesto nad Váhom) bol nitriansky sídelný biskup, prepošt, národovec a mecén. Nitrianskym sídelným biskupom bol v rokoch 16901691.

## Životopis
Štúdium absolvoval na kolégiu v Trnave, filozofiu a teológiu v Pazmáneu. V Trnave pôsobil ako predosvietenský kazateľ. Pôsobil aj v Modre. Od roku 1666 bol prepoštom v Novom Meste nad Váhom. Mesto pozdvihol hospodárne aj kultúrne, pri farskom kostole založil školu, v ktorej sa popri latinčine a nemčine vyučovalo aj po slovensky. Od roku 1672, z popudu ostrihomského arcibiskupa Juraja Szelepcsényiho, ktorý ho ešte v tom istom roku vymenoval za biskupa, začal rozsiahlu opravu novomestského Kostola Narodenia Panny Márie v barokovom štýle, pomocou talianskych umelcov a vlastnej finančnej podpory, inicioval aj stavbu mariánskeho stĺpa. V období vojen sa staral o bezpečnosť obyvateľstva. Kultúrne a hospodársky pozdvihol mnohé obce, medzi nimi najmä Pobedim, Čachtice, Beckov. V Beckove v roku 1689 pokračoval v stavbe františkánskeho kostola a kláštora, ktorému daroval mnoho kníh. Za nitrianskeho sídelného biskupa bol vymenovaný v roku 1690, pre ťažkú chorobu bol ním len jeden rok. Jakub Haško účinkoval v rekatolizačnom hnutí na Slovensku. V r. 1693 vydal knihu Abrahámffiho *Knižka modlitieb náboženských*.

## Dedičstvo a vplyv
Haško, ako stavebník a dobročinec pri výstavbe Kostola sv. Michala archanjela v Pobedime je zvečnený na chóre kostola. V Nitre, v miestnej časti Čermáň, v priemyselno-poľnohospodárskej okrajovej časti mesta, sa nachádza ulica pomenovaná po Haškovi.

## Referencie

## Externé odkazy
* Záznam o úmrtí a pochovaní v matrike farnosti Nové Mesto nad Váhom
* Stránka obce Lovčica-Trubín - Zdroj, z ktorého čerpal tento článok.
* Stránka Nového Mesta nad Váhom - Zdroj, z ktorého čerpal tento článok.

Kategória:Slovenskí rímskokatolícki biskupi
Kategória:Biskupi Nitrianskej diecézy do roku 1918
Kategória:Osobnosti z Lovčice-Trubína
Astrofyt ježovkový

**Astrofyt ježovkový** (lat. *Astrophytum asterias*) je kaktus, ktorý má ploché alebo guľovité tmavo zelené telo. Vyskytuje sa vo východnej časti mexického štátu Tamaulipas a v Texase. Nemá tŕne, ale biele vločky zoradené v rade na plochých rebrách rovnobežne s areolami. Kvety sú žltej farby.

## Galéria

File:Astrophytum asterias 16.JPG|*Astrophytum asterias*
File:Astrophytum asterias cv. superkabuto.JPG|*A. asterias* var. 'Superkabuto'
File:Astrophytum asterias nudum.JPG|*A. asterias* var. nudum


## Iné projekty

## Referencie

## Zdroj

Kategória:Kaktusovité


Kategória:Zraniteľné druhy
Aviacionnyj komplex imeni S. V. Iliušina

[thumb|right|[Iľjušin Il-76|Iľjušin Il-76TD Aeroflotu na letisku v Zürichu, máj 1985]]

**PAO Aviacionnyj komplex imeni S. V. Iliušina** (; doslova: *PAO Letecký komplex S. V. Iliušina*) je ruský (pôvodne sovietsky) letecký výrobca a konštrukčná kancelária, ktorú založil Sergej Vladimirovič Iliušin. Svoju činnosť začala 13. januára 1933.

V roku 2006 ruská vláda spojila Iljušin so spoločnosťami Irkut, OKB Jakovleva, MiG, Suchoj a Tupolev do novej štátnej akciovej spoločnosti, ktorá nesie názov Zjednotená korporácia pre stavbu lietadiel.

## Najznámejšie lietadlá
* Iliušin Il-2 "Šturmovik"
* Iliušin DB-3
* Iliušin Il-4
* Iliušin Il-10
* Iliušin Il-12
* Iliušin Il-14
* Iliušin Il-18
* Iliušin Il-28
* Iliušin Il-62
* Iliušin Il-76
* Iliušin Il-86
* Iliušin Il-96

## Referencie

## Iné projekty

Kategória:Objediňonnaja Aviastroiteľnaja Korporacija
Kategória:Výrobcovia lietadiel zo Sovietskeho zväzu
Centro (región)

**Centro** (doslova Stred) je región v Portugalsku. Zahŕňa celé dištrikty Coimbra a Castelo Branco, väšiu časť dištriktov  Aveiro, Viseu a Guarda, tri štvrtiny dištriktu Leiria a časť dištriktu Santarém.

Susedné regióny sú Norte na severe, Alentejo a Lisabon na juhu. Na východe región hraničí so Španielskom, na západe s Atlantickým oceánom.  

Rozloha predstavuje 23.668 km² 26,51 % portugalskej pevniny. Počtom obyvateľstva 1.829.544 (Stav: 2010) je to 17,87 % krajiny.

Región sa rozdeľuje na 12 štatistických subregiónov:
* Baixo Mondego
* Baixo Vouga
* Beira Interior Norte
* Beira Interior Sul
* Cova da Beira
* Dão-Lafões
* Médio Tejo
* Oeste
* Pinhal Interior Norte
* Pinhal Interior Sul
* Pinhal Litoral
* Serra da Estrela

Região Centro má 100 okresov (25,2 % všetkých portugalských okresov).

## Iné projekty

Kategória:Regióny v Portugalsku
Norte (región, Portugalsko)

thumb|Poloha regiónu Norte
**Norte** je región (região) v severnom Portugalsku. Je jedným z piatich hlavných regiónov Portugalska. Má 4 034 271 obyvateľov (2007) a rozlohu 21 278 km² (hustota 173 obyvateľov na km²). Hlavným mestom je Porto.

## Subregióny
* Alto Trás-os-Montes´
* Ave
* Cávado
* Douro
* Entre Douro e Vouga
* Grande Porto
* Minho-Lima
* Tâmega

Kategória:Regióny v Portugalsku
Alentejo

thumb|Poloha regiónu v rámci Portuglska

**Alentejo** (výslovnosť IPA /ɐ.lẽ.'tɛ.ʒu/) je región v južnom Portugalsku, južne od rieky Tejo. Je jedným (a to najväčším) z piatich hlavných regiónov Portugalska. Región má rozlohu  a žije v ňom 770 265 obyvateľov (2007) (hustota 25 obyvateľov na km²). Hlavným mestom je Évora.

## Subregióny
* Alentejo Central
* Alentejo Litoral
* Alto Alentejo
* Baixo Alentejo
* Lezíria do Tejo

Kategória:Regióny v Portugalsku
Cyprus kašmírsky

thumb|Cyprus kašmírsky
**Cyprus kašmírsky** (lat. *Cupressus cashmeriana*) je mohutný, vysokohorský druh cypru, domáci v Himalájach, Bhutáne a severovýchodnej Indii.

## Opis
Cupressus cashmeriana patrí medzi stredné ihličnany, dorastá do výšky až 50 m, má silný kmeň, v priemere až 3 m. Tvar stromu je pyramídový. Rastie vo výškach medzi 1250 - 2800 m. Ihličie je šupinaté, ovisnuté, lesklé, modrozelené, voňavé. Strom kvitne v skorej jari, tmavohnedé šišky dozrievajú cca o 24 mesiacov.

## Použitie a význam
Vo svojej domovine má posvätný význam, po celé stáročia rastie pri budhistických kláštoroch. Bhutánsky cyprus je oficiálny národný strom Bhutánu. Cyprus kašmírsky je inak okrasným stromom, vysádzaným v záhradách a parkoch.

## Referencie


## Zdroj
 

Kategória:Cyprusovité
Norte

**Norte** môže byť:
*Norte (región, Portugalsko)
*Norte (región, Brazília)
*dedina na Kapverdách, pozri Norte (Kapverdy)
*názov mexického vetra, pozri Norte (vietor)
Douro

**Douro** môže byť:
*Douro (rieka)
*Douro (subregión)
*vínna oblasť, synonymum: Alto Douro, pozri Douro (vínna oblasť)
William Duesbury

**William Duesbury** (* 7. september 1725, Longton Hall, Staffordshire  † 30. október 1786, Derby, Derbyshire) bol významný britský smaltér a podnikateľ 18. storočia. Vlastnil porcelánky Bow, Chelsea, Longton Hall a Derby, ktorú sám založil.

## Život
Narodil sa v Longton Hall v grófstve Staffordshire. Okolo roku 1742 pracoval ako smaltér v Londýne, kde zostal do roku 1753. Následne žil a pracoval ďalšie dva roky v Longton Hall, kde sídlil jeho otec. V roku 1756, po zoznámení s výrobcami porcelánu a ich produkty, sa rozhodol založiť vlastnú porcelánku v Derby, na Nottingham Road. V tomto projekte ho finančne podporili miestni bankári John a Christopher Heathovci. Výpomocný mu bol aj tunajšie hrnčiar Andrew Planche.

Roku 1775 dostali Duesbury a John Heath ocenenie v podobe kráľovského oprávnenie užívať v značke porcelánu korunu. Po neúspechu Heathovcov Duesbury kompletne prevzal podnikania. Zomrel na jeseň 1786, nástupcom bol jeho syn William Duesbury II.

Mnohé výrobky Duesburyho porcelánky Royal Crown Derby sa dnes nachádzajú v Múzeu a umeleckej galérii mesta Derby.

## Zdroj

Kategória:Anglickí podnikatelia
Algarve

**Algarve** je najjužnejší región Portugalska. Má rozlohu  a približne 450&nbsp;000 obyvateľov. Hlavným mestom je Faro, kde sa nachádza medzinárodné letisko a univerzita. Názov pochádza z arabského slova *západ* . Produkcia rýb, morských plodov a ovocia, resp. pomarančov, fíg a mandlí je, okrem turistiky, dôležitým odvetvím regiónu.
Algarve je najpopulárnejšou turistickou destináciou v Portugalsku a jednou z najpopulárnejších v Európe.  Počas letnej sezóny sa jeho obyvateľstvo strojnásobí, vďaka každoročnému prílivu približne 7&nbsp;miliónov zahraničných návštevníkov. Vrátane domácich rekreantov Algarve privíta každoročne okolo 10&nbsp;miliónov turistov.

## Iné projekty

Kategória:Regióny v Portugalsku
Pohrebisko Heath Wood

thumb|Juhovýchodný vstup do Heath Wood
**Pohrebisko Heath Wood** je jediné známe škandinávske pohrebisko so spopolnenými telami na Britských ostrovoch. Je považované za vojnový cintorín vikingskej Veľkej armády, ktorá do Anglicka priplávala okolo roku 875. Nachádza sa neďaleko obce Ingleby v anglickom grófstve Derbyshire.

## Opis
Pohrebisko zahŕňa 59 mohýl. Skoršie prieskumy ukázali, že niektoré mohyly sú prázdne, pretože telá neboli k dispozícii. Vykopávky v roku 2004 odkryli množstvo artefaktov, ktoré sa teraz nachádzajú v Derbyjskom múzeu. Predpokladá sa, že tieto pozostatky sú z rovnakého obdobia ako pohrebisko objavené v neďalekom Reptone, avšak telá v Reptone neboli spopolnené.

## Zdroj

Kategória:Archeologické lokality v Spojenom kráľovstve
Centro

**Centro** môže byť:
* región v Portugalsku, pozri Centro (región)
* okres v Mexiku, v štáte Tabasco, pozri Centro (okres)
Valdajská pahorkatina

**Valdajská pahorkatina** (slovenský normovaný názov; staršie **Valdajská vrchovina**, zastarano *Valdajské vrchy, Valdajské pohorie, Alaunská vysočina, Alaunské vrchy, Volchonský les*; rus.: *Валдайская возвышенность* - *Valdajskaja vozvyšennosť*, alebo *Валдай* – *Valdaj*) je pahorkatina severozápadnej časti centrálneho Ruska, s najvyšším vrchom Vyšnij Voločok (346,9 m).

Podľa niektorých teórií je pôvodnou pravlasťou Indoeurópanov práve valdajská oblasť. Historický význam majú mestá Ostaškov a Valdaj. Valdajská pahorkatina je vyhľadávaným turistickým cieľom, pre veľký počet rybníkov, najmä pre rybárov. Je tu Valdajský národný park, Sebežský národný park a prírodné rezervácie.

## Opis
Pahorkatina je morénová, tvorená je vápencami, bridlicami a morénovou uloženinou. Nachádzajú sa tu ložiská hnedého uhlia a rašeliny. Našli sa tu skameneliny ''Gigantoproducta gigantea'', hojné sú tu bludné balvany. Hory sú pramennou oblasťou mnohých riek, pramení tu Volga, Daugava (Západná Dvina), Lovať, Dneper a i. Je tu mnoho jazier (Valdajské jazero) a močiarov. Podnebie je drsné. Porast tvoria jedľové lesy, breza, dub a iné stromy. Pahorkatina je domovom početnej zveri.

## Iné projekty

## Zdroj

Kategória:Pohoria v Rusku
Lisabon (rozlišovacia stránka)

**Lisabon** môže byť v Portugalsku:
*mesto (cidade) a zároveň okres (município), pozri Lisabon
*dištrikt, pozri Lisabon (dištrikt)
*región, pozri Lisabon (región)
Harold Gresley

thumb|Swarkestone
**Harold Gresley** (* 1892, Derbyshire, Spojené kráľovstvo - † 1967, Derby) bol britský maliar. Maľoval hlavne krajiny, ale aj portréty.

## Životopis
Narodil sa v grófstve Derbyshire, študoval na umeleckej škole v Derby. Jeho otec Frank Gresley a starý otec James Stephen Gresley, boli významní výtvarní umelci. Počas prvej svetovej vojny Harold prerušil štúdiá, aby bojoval v regimente Sherwood Foresters.  Po vojne študoval ďalej v Nottinghame pod vedením Arthura Spoonera, potom sa stal učiteľom na Repton School. 

Až do svojej smrti roku 1967 žil v Chellastone, blízko Derby.

77 Gresleyho malieb, ktoré galérii venoval Alfred Edward Goodey, vystavuje Derbyjské múzeu a galéria.

## Referencie


## Externé odkazy
* Výsledky aukcie Harolda Gresleyho 

## Zdroj

Kategória:Narodenia v 1892
Kategória:Úmrtia v 1967
Kategória:Anglickí maliari
Alfred John Keene

thumb|Alfred John Keene: ''Požiar v derbyjskej tkáčovni na hodváb'' (1910)
**Alfred John Keene** (* 1864 - † 1930) bol anglický maliar, známy svojimi akvarelmi. Pôsobil v Derby.

## Životopis
Alfred John Keene bol štvrtý syn fotografa Richarda Keena, ktorý okrem iného vydával miestne noviny Derby Telegraph. K Alfrédovým bratom patrili tiež William Caxton Keene (1855-1910), úspešný maliar a rytec, a Charles Barrow Keene (1863-1937), vynikajúci fotograf. Alfred John Keene, známy pod prezývkou *Jack*, sa medzi rokmi 1878 a 1895 školil na Derby Central School of Art.

So svojim bratom Charlesom prevzal po otcovej smrti roku 1894 rodinný podnik. Bol jedným zo zakladajúcich členov Derby Sketching Clubu, založeného roku 1887. Zberateľom akvarelov Alfreda Keena bol Alfred Edward Goodey, ktorý ich nakúpil celkom 77. Roku 1936 daroval Goodey všetky tieto diela Derbyjskému múzeu a galérii.

## Zdroj

Kategória:Narodenia v 1864
Kategória:Úmrtia v 1930
Kategória:Anglickí maliari
Kostol svätého Alchmunda (Derby)

thumb|Obraz od Roberta Bradburyho, na ktorom je vidieť vežu Kostola svätého Alchmunda.
**Kostol svätého Alchmunda** bol viktoriánsky kostol, ktorý stál na georgiánskom námestí medzi Bridgegate a Queen Street v anglickom meste Derby.

Bol postavený roku 1846 architektom Henrym Isaacom Stevensom za cenu 7700 libier na mieste, kde stáli predchádzajúce kostoly (ten najstarší už od deviateho storočia). Stavba však vzbudila medzi miestnymi katolíckymi občanmi kontroverzie.

V roku 1963 plánovala mestská rada dopravnú situáciu v Derby. Plánovaná cesta však mala viesť miestami, kde stál kostol a priľahlý cintorín. Došlo k nútenému predaju a demolácia kostola začala v roku 1968. Pri prácach bol odkrytý aj pôvodný kostol s hrobkou, ktorá možno patrila svätému Alchmundovi a teraz je umiestnená v Múzeu mesta Derby. V súčasnosti sú zachované len drobné pozostatky kostola.

## Zdroj

Kategória:Derby (Derbyshire)
Kategória:Architektúra z 1846
Kategória:Zaniknuté kostoly
Évora

**Évora** môže byť v Portugalsku:
*mesto, pozri Évora (mesto)
*okres (município), pozri Évora (okres)
*dištrikt, pozri Évora (dištrikt)
*arcidiecéza
Derby Telegraph

**Derby Telegraph**, skôr **Derby Evening Telegraph**, je denník tlačený a vydávaný v anglickom meste Derby. Vychádza každé ráno od pondelka do soboty a je hlavnými miestnymi novinami pre Derby a okolie.

## Dejiny
Roku 1857 publikoval Richard Keene každú sobotu *Derby Telegraph*. Ďalším, kto v Derby vydával noviny, bola od roku 1879 Eliza Pike. Išlo o veľkoformátové štvorstránkové noviny s názvom *Derby Daily Telegraph*. Prvým šéfredaktorom bol W. J. Piper, ktorý v tejto pozícii vydržal až do svojej smrti roku 1918. Po ňom nasledoval William Gilman a od roku 1927 je majiteľom novín Northcliff Newspaper Group, ktorá je súčasťou Daily Mail and General Trust. Táto spoločnosť vydáva aj *Derby Express*.

Pôvodne noviny sídlili na Corn Market v centre mesta, po prvej svetovej vojne došlo k renovácii, ale v roku 1929 noviny presídlili na Corn Exchange a v roku 1981 na Meadow Road, kde sú dodnes. Keďže denník vychádza ráno, bol v apríli 2009 názov *Derby Evening Telegraph* zmenený len na *Derby Telegraph*.

## Obsah
Pred sedemdesiatymi rokmi 20. storočia obsahoval Derby Telegraph často celonárodné novinky hneď na úvodnej strane. Pomer celonárodných a miestnych aktualít v novinách bol asi 50:50. Odvtedy obsah národných noviniek výrazne klesol, dnes je krátko zhrnutý na strane desať. Hlavné zameranie denníka je na miestne dianie.

## Zdroj

Kategória:Derby (Derbyshire)
Georg Holtzendorff

thumb|Georg Holtzendorff – Becket Street
Gróf **Georg Holtzendorff** (niekedy písané aj *Holzendorff*) bol saský maliar, ktorý sa zameriaval najmä na krajiny, figuríny a anjelov. Kvôli prusko-francúzskej vojne opustil Sasko a utiekol do Anglicka.

Pracoval pre Royal Crown Derby Porcelain Company a kreslil skice zobrazujúce derbyshirskú krajinu, ktoré boli následne aplikované na porcelán.

Jeho hlavným dielom bola dekorácia dezertného servisu Gladstone (), ktorý v roku 1883 Pracujúci muži z Derby darovali premiérovi Williamovi Ewartovi Gladstoneovi. Holtzendorffov akvarel, zobrazujúci ulicu v Derby Becket Street a Derbyjské múzeum a umeleckú galériu v pozadí, je jediným dodnes zachovaným náčrtom použitým na Gladstoneovom servise. Bol vytvorený asi roku 1882.

## Zdroj

Kategória:Narodenia v 19. storočí
Kategória:Nemeckí maliari
Porto de Leixões

thumb|Pohľad z Viaduto Leça

**Porto de Leixões** je prístav v portugalskom  meste Matosinhos. Je to najväčší umelo vybudovaný prístav v Porugalsku a významné prekladisko tovaru pre Porto a celý región. 

Prístav bol postavený na konci 19. storočia a je neustále modernizovaný a rozširovaný. Nachádza sa približne 4 km od ústia rieky Douro a patrí do okresu (conselho) Matosinhos. Prístav má dobré železničné (linka Linha de Leixões) a cestné spojenie. Cca 25% medzinárodného obchodu Portugalska prebieha cez tento prístav s obratom približne 15 miliónov metrických ton ročne. Prevádzka prístavu nie je závislá od prílivu alebo odlivu. Popri prekladisku tovaru prístav disponuje aj jachtárskym a osobným prístavom.

## Externé odkazy
* Jachtársky prístav Marina von Leixões

Kategória:Prístavy v Portugalsku
Ermesinde

**Ermesinde ** je obec (freguesia) a (na mierne menšom území) mesto (cidade) v Portugalsku. 

Pôvodne to bola rybárska dedina. Leží na križovatke dvoch najvýznamnejších železničných tratí v severnom Portugalsku. Počas 20. storočia blízkosť mesta Porto a železnice mala za následok rast mesta, ktoré sa nakoniec stalo jedným z jeho predmestí. 

V roku 1990 dostalo Ermesinde postavenie mesta podľa portugalského práva. Odvtedy existuje tlak na to, aby sa vytvoril nový okres s rovnakým názvom.

## Zdroj
 

Kategória:Mestá v Portugalsku
Lignano Sabbiadoro

**Lignano Sabbiadoro** (Friulsky Lignán) je talianske mesto v provincii Udine, v oblasti Furlansko-Júlske Benátky. Bolo vybudované v 50. rokoch 20. storočia. Je to obľúbené prímorské letovisko.

## Geografia
Mesto sa nachádza pri Laguna di Marano asi 60 kilometrov od Udine a 90 kilometrov od Benátok a Terstu.

## Mestské časti
Lignano Sabbiadoro je centrom polostrova a skladá sa z veľkého množstva hotelov, barov a prázdninových apartmánov. Hlavná nákupná trieda vedie od *Viale Centrale* cez pešiu zónu až po *Terrazza al Mare* v špičke polostrova.

Piesočnaté pláže sú rozdelené do niekoľkých častí, ktoré majú rôzne farby a sú rozdelené od 1 do 19. V meste je veľa fontán a námestí. Na jednom z námestí je aj kostol. Jednosmerná ulica, ktorá vedie pozdĺž pláže sa volá *Lungomare Trieste*.

*Lignano Pineta* leží v strednej časti a vzniklo okolo roku 1950. Cesty vedú po 100 metroch v špirálovitom tvare smerom von od centra. Pineta leží v píniovom lese, v ktorom sa nachádzajú hotely a prázdninové apartmány.

Hlavná nákupná trieda je v centre Pineta a vedie od kostola k moru. Nachádzajú sa tu kaviarne a bary. Aj v Pinete je pláž rozdelená do oddielov 1 – 5. Cesta pozdĺž pláže sa volá *Lungomare Adriatico*. *Lignano Riviera* leží pri ústí rieky Tagliamento a je ešte pokojnejšia než Pineta. Je tu menej hotelov a viac kempov. Rieka Tagliamento oddeľuje Riviéra od mesta Bibione. V Riviére sa nachádza prístav a golfové ihrisko.

## Patrón mesta
Patrónom mesta je San Giovanni Bosco, zakladateľ rádu saleziánov.

## Punta Verde
Neďaleko mesta sa nachádza zoologická záhrada Punta Verde s viac ako 1 500 druhmi zvierat.

## Galéria

Súbor:Lignano municipio.jpg|Radnica
Súbor:Lignano porto.jpg|Prístav
Súbor:Lignano chiesa.jpg|kostol v časti Sabbiadoro
Súbor:Lignano faro.jpg|Pláž
File:Gallsss.JPG|Galerija Terrazza al Mare


## Partnerské mestá
*  Eisenstadt, Rakúsko
*  Ketchum, USA

## Iné projekty

## Externé odkazy
* Oficiálna stránka

## Zdroj
* 

Kategória:Mestá v regióne Furlansko-Júlske Benátky
Kategória:Prístavné mestá v Taliansku
Kategória:Prístavné mestá Jadranského mora
Portimão

**Portimão** môže byť v Portugalsku:
*okres (município), pozri Portimão (okres)
*mesto (cidade), pozri Portimão (mesto)
*obec (freguesia), pozri Portimão (obec)
Asistenčný pes

**Asistenčný pes** je pes špeciálne vycvičený na vykonávanie úkonov, ktoré pomáhajú zmierniť dopad zdravotného postihnutia klienta. Legislatíva upravujúca držbu takto vycvičených psov a podmienky, za akých smú byť psi cvičení, sa v mnohých krajinách líšia. 

## Definícia
Podľa zákona 447 z roku 2008 je asistenčný pes na Slovensku klasifikovaný ako "pes so špeciálnym výcvikom". Pre výcvik takéhoto psa je odborne spôsobilá organizácia, ktorej predmetom činnosti je výcvik psov so špeciálnym výcvikom a je členom medzinárodnej organizácie združujúcej výcvikové školy alebo jej bola udelená akreditácia medzinárodnou organizáciou.

## Klasifikácia
Vo všeobecnosti existujú 3 základné typy výcviku, na základe ktorých sú psi klasifikovaní do skupín:
**vodiaci pes*  – zabezpečuje osobe so zrakovým postihnutím pomoc pri každodenných činnostiach, najmä pri samostatnom pohybe, podávaní predmetov a bezpečnom zvládnutí prekážok v priestore.
**signálny pes*  – zabezpečuje osobe so sluchovým postihnutím rozlišovať zvukové signály (napr. fax, mobilný telefón, budík, zvonček pri dverách a pod.).
**asistenčný pes*  – asistuje osobe s telesným postihnutím
Existuje však aj množstvo výcvikových programov, ktoré zmienené výcvikové typy kombinujú a vytvárajú tak klientovi so špecifickým zdravotným postihnutím psa "na mieru".

## Typy asistenčných programov
*Mobilitný servis vozičkárov*  – osobe na invalidnom vozíku zabezpečuje pomoc pri každodenných činnostiach, napr. prinesenie určených predmetov, zatváranie a otváranie dverí, pomoc pri prezliekaní, pritiahnutie invalidného vozíka, pomoc pri otáčaní atď.

*Balančný / čiastočne vodiaci pes*  – zabezpečuje mobilitný servis osobám s kombinovanými zmyslovými poruchami najmä pri výpadkoch zraku a sluchu, pri strate koordinácie a priestorovej orientácie.

*Alertný pes*  – psi s vrodenou senzibilitou detegujúcou indikačné zmeny v organizme. Spravidla cvičení ako psi epileptickí alebo diabetickí. Sú schopní rozpoznať blížiaci sa záchvat / nízku hladinu inzulínu v dostatočnom časovom predstihu a majiteľa naň upozorniť. V prípade nevyhnutnosti ataku sú schopní priniesť lieky, mobilný telefón, zablokovať psovoda  – a to aj prostredníctvom terapie tlakom  – DPT (deep pressure therapy) alebo privolať pomoc.

Kategória:Kynológia
Portimão (mesto)

**Portimão** (starší názov: *Vila Nova de Portimão*) je mesto (cidade) v rovnomennom okrese a v dištrikte Faro, na južnom pobreží Portugalska. V roku 1924 bolo povýšené na mesto. Spolu s Farom patrí medzi najľudnatejšie mestá v Algarve.

## Šport

Portimão je známe svojimi športovými podujatiami. V lete je to turnaj v plážovom futbale Mundialito de Futebol de Praia ('malý World Cup'). Rally Lisabon Dakar tiež prechádza cez mesto a existuje tu rozvinutý surfing a kitesurfing.Konajú sa tu tiež medzinárodné preteky v modernej gymnastike.

### Jachtárstvo
Mesto ponúka tichšie vody, ako Atlantický oceán, je miestom Portugal Match Cup, ktorý je súčasťou World Match Racing Tour. Udalosti sa zúčastňujú najlepší svetoví jachtári.

### Powerboating
Portugalská Grand Prix je súčasťou medzinárodného majstrovstva. 

### Motoristický šport
V horách pri Portimão je Autódromo Internacional do Algarve, otvorený v októbri 2008. Okrem iného sa tu vykonávajú aj testovacie preteky Formuly 1.

## Doprava
Od roku 2008 trajekt dvakrát za týždeň obstaráva spojenie s Funchalom na Madeire. 

## Externé odkazy
*Oficiálne stránky okresu 
*Fotky Portimão na Flickr.com
*Sprievodca mestom

## Zdroj

Kategória:Mestá v Portugalsku
Vilar de Mouros

**Vilar de Mouros **  je farnosť ("freguesia") v okrese Caminha v  Portugalsku. Rozprestiera sa na brehoch rieky Coura, 7 km od okresného mesta.  Známou sa stala ako miesto najstaršieho rockového festivalu v Portugalsku Vilar de Mouros Festival.

Kategória:Obce v Portugalsku
Estremoz (mesto v Portugalsku)

**Estremoz** je mesto v Portugalsku, ktoré sa nachádza 41 km na východ od Évory. Bolo založené v roku 1258. V meste sa nachádza viacero historických pamiatok, napr. kráľovský palác, Kostol Santa Maria do Castelo, radnica, časť mesta je dokonca opevnená stredovekými zvyškami hradieb. Mesto je medzinárodne významné aj z dôvodu  ťažby mramorovej rudy.

## Mramor
Spolu s ďalšími mestami, ťažiacimi mramorovú rudu, Borba a Vila Viçosa, Estremoz je medzinárodne známy svojím jemným až stredne zrnitým mramorom, ktorý sa tu vyskytuje v niekoľkých farbách: bielej, krémovej, ružovej, šedej alebo čiernej ako aj v akejkoľvek kombinácii týchto farieb. 

Tento mramor sa používal už od antických čias. Portugalskí moreplavci ho exportovali do  Afriky, Indie a Brazílie. Mramor z tohto regiónu bol použitý v takých slávnych lokalitách, ako  Monastery of Jerónimos, Monastery of Batalha, Monastery of Alcobaça a Belém.
Okolo mesta je také veľké množstvo mramoru, že sa používa všade; dokonca na prahoch dverí, chodníkoch a aj dlažobné kocky sú robené z mramoru. Tento mramor sa dokonca melie na maliarsku farbu.   

Portugalsko je druhý najväčší exportér mramoru na svete, pred ním je len Taliansko (Carrara marble). Okolo 85 percent tejto produkcie (približne 370 000 ton)  je práve z Estremozu.
 
## Zdroj
 

Kategória:Mestá v Portugalsku
Elvas (mesto)

**Elvas** je mesto (cidade) v Portugalsku v údolí rieky Guadiana. Je vzdialené vzdušnou čiarou  od Lisabonu a len  od španielskeho mesta Badajoz. Je najdôležitejším mestom dištriktu Portoalegre. Mesto dostalo mestské práva v roku 1513. Je to prosperujúce a živé mesto s rozvinutou zdravotníckou, školskou a športovou infraštruktúrou. 

## Pamätihodnosti
Mesto bolo v roku 2012 zapísané na zoznam svetových pamiatok UNESCO pre svoj najsúvislejší systém hviezdicovitého opevnenia na svete. Bolo postavené medzi rokmi 1498 a 1622 až do výšky .

## Hospodárstvo
Úrodná pôda je dobrým základom pre pestovanie olív a sušených sliviek, ktorými je mesto známe. Destiluje sa tu brandy a vyrába keramika, typická pre toto mesto.

## Partnerské mesta
*  Alentejo, Portugalsko
*  Badajoz, Extremadura, Španielsko
*  Olivenza, Extremadura, Španielsko

## Iné projekty

## Externé odkazy
* Oficiálna stránka

## Zdroj
 

Kategória:Mestá v Portugalsku
Kategória:Lokality Svetového dedičstva v Portugalsku
Vila Pouca de Aguiar

**Vila Pouca de Aguiar ** je obec (freguesia) a mestečko (vila) v rovnomennom okrese (ktorému je aj sídlom) v regióne Norte. 

Obec získala na význame dobudovaním diaľnic A7 a A24.
V blízkosti sa nachádza priehrada, v hospodárstve obce dominujú tradičné odvetvia ako pestovanie obilia, zemiakov, zeleniny, vína a živočíšna výroba. Nachádza sa tu archeologický park, stredoveké mosty, slnečné hodiny. 

## Zdroj
http://www.cm-vpaguiar.pt/

Kategória:Mestá v Portugalsku
Marinha Grande (mesto)

**Marinha Grande ** je mesto (cidade) v Portugalsku. Tvorí malú časť rovnomennej obce (freguesia), ktorá leží v rovnomennom okrese. Postavenie mesta získalo v roku 1988. Mesto je situované priamo v centre borovicového lesa, ktorý má približne 700 rokov.

## Ekonomika
Marinha Grande je najväčším výrobcom skla v Portugalsku, má prezývku mesto krištáľu.
S približne 250 firmami je región v tejto oblasti tiež jedným z najväčších v Európe.

## Doprava

Mesto je napojené diaľnicou A8 na Lisabon a Leiriu a A17 smerom na  Aveiro. Železničná trať *Linha do Oeste* spája mesto s Agualva-Cacém a Figueira da Foz.

## Zdroj
* 

Kategória:Mestá v Portugalsku
Ponte de Lima (obec, Portugalsko)

**Ponte de Lima ** alebo **Ponte do Lima** je obec (freguesia) a mestečko (vila) v portugalskom regióne Norte. Žije tu asi 2 800 obyvateľov. Je známe svojou stredovekou architektúrou a okolitými prírodnými krásami. Leží na južnom brehu rieky Lima. Každý rok začiatkom júna sa tu koná sviatok *Festa do Corpo de Deus*. 

## Dejiny
Mestečko bolo známe už ako rímske sídlo pozdĺž starej cesty z Braga do Compostela a Lugo. Mesto dostalo svoje *fuero* (list o udelení mestských práv) od Terézie z Leonu 4. marca 1125 a považuje sa za najstaršie portugalské mesto.

## Pamätihodnosti
Medzi pamätihodnosti patrí most, postavený už Rimanmi, ktorý v stredoveku slúžil ako jediný bezpečný prechod cez rieku Lima v tejto oblasti. Význam nadobúda, okrem iného, pri preprave pútnikov do mesta Santiago de Compostela.

## Ekonomika
Každý pondelok sa tu koná trh, jeden z najväčších v celej krajine. Mesto má diaľničné prepojenie s Portom prostredníctvom diaľnice A3.

## Iné projekty

## Zdroj
*  

Kategória:Mestá v Portugalsku
Portalegre (mesto)

**Portalegre** (portugalská výslovnosť: [puɾtɐˈlɛɣɾ(ɨ)]) je mesto (cidade) v rovnomennom okrese a v regióne Alentejo. Meno Portoalegre pochádza z latinského Portus Alacer ("radostný prístav"). V sčítaní ľudu z roku 2001 malo mesto 15 768 obyvateľov. Leží najmä (ale nie len) v obciach Sé and São Lourenço. 

## Dejiny
Portalegre bolo založené v roku 1259, postavenie mesta dostalo 23. mája 1550. V tomto čase mesto už bolo významným centrom. Bolo známe výrobou textilu. Koncom 16. storočia prežívalo najväčší rozkvet, z tohto obdobia sa tu nachádza viacero honosných stavieb.

## Ekonomika
Mesto bolo známe textilkou, manufaktúra tu bole založená už v 18. storočí. V súčasnosti sa tu nachádza výroba gobelínov. Obyvatelia žijú ďalej zo spracovania dreva a korku. 

## Pamätihodnosti
* Námestie Rossio
* Praca do Municipio
* Radnica z 18. storočia 
* Museu Municipal (so zaujímavou zbierkou azulejos)
* Dom Josého Régia (zaujímavá zbierka sôch)
* Katedrála Portalegre
V minulosti malo mesto sedem hradných brán, do dnešného dňa sa zachovalo päť z nich.

## Zdroj
 

Kategória:Mestá v Portugalsku
Peter Joseph

**Peter Joseph** je americký filmár a aktivista.

Je autorom troch voľne distribuovaných dokumentárnych filmov – **' (2007), **' (2008) a ** (2011) – a zakladateľom hnutia The Zeitgeist Movement.

## Externé odkazy
* 
* 
* Oficiálny web

Kategória:Filmoví režiséri USA
Kategória:Producenti USA
Kategória:Scenáristi USA
Ponte de Lima

**Ponte de Lima** alebo **Ponte do Lima** môže byť:
*okres (município) v Portugalsku, pozri Ponte de Lima (okres)
*obec (freguesia) v Portugalsku, pozri Ponte de Lima (obec, Portugalsko)

**Ponte de Lima** môže byť aj lokalita v Guinea-Bissau, pozri Ponte de Lima (Guinea-Bissau)
Portalegre

**Portalegre** môže byť:
*v Portugalsku:
**okres (município), pozri Portalegre (okres)
**mesto (cidade), pozri Portalegre (mesto)
**dištrikt, pozri Portalegre (dištrikt)
*v Brazílii:
**lokalita, pozri Portalegre (Rio Grande do Norte)
**Serra Portalegre
*iný názov pre lokalitu Quitangualeca v Angole
Lamego (mesto)

**Lamego **  je mesto v dištrikte Viseu na severe Portugalska. Je považované za historické a monumentálne mesto. Je sídlom biskupstva.

## História
Pred a počas rímskeho obdobia sa tu vystriedalo množstvo kmeňov, napríklad Ligúrovia, alebo Turduli.
Počas objaviteľského obdobia v 12. storočí sa objavuje zmienka o hrade.

Lamego sa stalo kresťťanským, keď vizigótsky kráľ Recaredo I konvertoval. V roku 570, počas Lugského koncilu sa objavujú referencie o  Sardináriovi, biskupovi Lamega. Mimo mesta sa nachádza kaplnka São Pedro de Balsemão,  vizigótska kaplnka, ktorá je považovaná za najstaršiu v Portugalsku  a druhú najstaršiu v Európe.

Po arabskom vpáde sa definitvne zmocnil územia Ferdinand I kráľ Leónu and Kastílie a v roku 1057  tu bolo znova obnovené biskupstvo.  

Najvýznamnejší moment v histórii mesta bol rok 1139, keď Afonso Henriques sa stal portugalským kráľom. Cez mesta prechádzala aj v minulosti pútnická cesta do  Santiago de Compostela. 
V 16. a 17. storočí sa rozvíjal obchod, ktorý podnietil vznik spoločnosti Companhia Geral da Agricultura das Vinhas do Alto Douro (Spoločnosť vínneho hospodástva horného Doura). V roku 1835 sa hlavným mestom dištriku stalo susedné Viseu. 

## Ekonomika
Hlavným sektorom je oblať služieb, avšak  zvlášť prekvitá vinárstvo. Mesto má veľké nákupné centrum, tri stredne veľké a nespočetné množstvo malých. Priemysel je sústredený vo farnosti Várzea de Abrunhais. Zaujímavosťou je malá výroba textilu, sú tu však aj spoločnosti s masovou výrobou. Významná je turistika spojená s mnohými pamiatkami. Predĺženie diaľnice A24  tiež malo a má vplyv na rozvoj mesta.  

## Zdroj
 

Kategória:Mestá v Portugalsku
Estremoz

**Estremoz** môže byť:
*okres (município) v Portugalsku, pozri Estremoz (okres, Portugalsko)
*mesto (cidade) v Portugalsku, pozri Estremoz (mesto v Portugalsku)
*município v Brazílii, pozri Estremoz (mesto v Brazílii)
*jazero v Brazílii, pozri Lagoa Estremoz
Lamego

**Lamego** môže byť:
*okres (município) v Portugalsku, pozri Lamego (okres)
*mesto (cidade) v Portugalsku, pozri Lamego (mesto)
*bývalý portugalský dištrikt
*portugalská diecéza
*lokalita v Mozambiku, pozri Lamego (Mozambik)
Cascais

**Cascais** môže byť v Portugalsku:
*okres, pozri Cascais (okres)
*obec a mesto, pozri Cascais (obec)
*záliv, pozri Baía de Cascais
Marinha Grande

**Marinha Grande** môže byť v Portugalsku:
*okres (município), pozri Marinha Grande (okres)
*mesto (cidade), pozri Marinha Grande (mesto)
*obec (freguesia), pozri Marinha Grande (obec)
Nothing but the Beat

***Nothing but the Beat*** je piaty štúdiový album francúzskeho DJa a producenta Davida Guettu. Album bol vydaný dňa 26. augusta 2011 cez Virgin Records ako dvojalbum, pričom prvý disk obsahuje spolupráce s R&B, hip-hopovými a popovými interpretmi ako Lil Wayne, Nicki Minaj, Usher, Jennifer Hudson, Jessie J a Sia Furler. Na prvom disku sa tiež objavili spolupráce s will.i.amom a Akonom, obaja spolupracovali s Guettom na jeho predchádzajúcom albume *[[One Love]]*. Pre porovnanie, na druhom disku sú len čisto inštrumentálne skladby. Na albume sa tiež vokálne podieľal Guettov dlhoročný spolupracovník Chris Willis. Z albumu sa dostal do prvej dvadsiatky v rebríčku Billboard Hot 100 dve skladby: „When Them Girls At“ a „Without You“.

## Single
* Prvý singel „When Them Girls At“ predstavuje spoluprácu s americkým rapperom Flo Rida a Nicki Minaj, a ako singel bol vydaný dňa 2. mája 2011. Debutoval na 14. mieste v rebríčku Billboard Hot 100, čím sa stal Guettov top 20 hit v USA. Skladba sa umiestnila v prvej desiatke v 18 krajinách, pričom dosiahla 1. miesto v rebríčkoch Official Scottish Charts a UK Dance Chart.
* Druhý singel „Little Bad Girl“ predstavuje spoluprácu s Taiom Cruzom a Ludacrisom a bol vydaný dňa 27. júna 2011. Hudobné video bolo vydané dňa 18. júla 2011.
* Tretí singel „Without You“ predstavuje spoluprácu s Usherom a hudobné video bolo natočené koncom júla 2011 a vydané dňa 14. októbra 2011. Do mainstreamových rádií sa dostal dňa 27. septembra 2011.

## Zoznam skladieb

## Rebríčky a certifikácie

### Pozície v rebríčkoch

### Certifikácie

## História vydaní

## Referencie

Kategória:Hudobné albumy z 2011
Kategória:Albumy Davida Guettu
Kategória:Albumy Virgin Records
Azulejo

thumb|Azulejos na čelnej stene domu v Aveire
**Azulejo** (slovenská výslovnosť: azulecho; španielska výslovnosť: asulecho; portugalská výslovnosť: azuleižu), množné číslo **azulejos**, je obvykle štvorcová, jednostranne glazovaná keramická obkladačka (kachlička) s farebnou výzdobou (najčastejšie jednofarebnou). Z väčšieho počtu azulejos sa skladajú nástenné obrazy (niekedy sú azulejos aj na strope alebo na podlahe). Slovo azulejo je arabského pôvodu (az-zulajž) a znamená aj všeobecne "modrastý".

Azulejos vznikli pravdepodobne v Perzii, odkiaľ ich Arabi priniesli na Pyrenejský polostrov. Centrom ich výroby bola v 12. a 13 storočí Andalúzia a tam hlavne Granada. V 14. storočí sa centrum ich výroby presunulo do Valencie. Dnes je to Portugalsko, kde od roku 1980 existuje múzeum azulejos (Museu Nacional do Azulejo, Lisabon). Azulejos sú typickým prvkom portugalskej architektúry. Nájdeme ich všade, nielen na kostoloch a palácoch, ale aj na verejných stavbách, nádražiach, trhoviskách, jednoduchých občianskych domoch, vnútri i vonku. Okrem výtvarného prvku majú aj praktický význam ako trvanlivý a praktický povrch stien a v horúcom podnebí upravujú vnútornú teplotu v dome.

Zobrazované témy sú náboženské, mytologické, historické, z praktického života, alebo len ozdobné s obrazmi krajín, vtákov rastlín, geometrické vzory.

## Zdroj

Kategória:Keramika
Kategória:Architektúra v Portugalsku
Kategória:Umenie v Portugalsku
Kategória:Architektúra v Španielsku
Kategória:Umenie v Španielsku
Jednanie

**Jednanie** môže byť:
*dohadovanie sa o cene pri kúpe a predaji
*nesprávne (bohemizmus) alebo zastarano:
**konanie
**správanie, počínanie, vystupovanie
**rokovanie
**na súde: pojednávanie
**v divadle: dejstvo

## Pozri aj
*právne jednanie
Dohodnutie

**Dohodnutie** (**dohodovanie**) môže byť:
*stanovenie spoločným rozhodnutím, dosiahnutie dohodou
*dostanie sa do stavu zhody názorov alebo spoločného rozhodnutia, dosiahnutie dohody

**Dohodovanie** môže byť aj rokovanie.
Dohovorenie

**Dohovorenie** (**dohováranie**) môže byť:
*dohodnutie
*dokončenie hovorenia
*dorozumenie sa (nejakým jazykom)

**Dohováranie** môže byť aj vyčítavé pripomínanie (niečoho niekomu).
Cupressus chengiana

**Cupressus chengiana** (lat. *Cupressus chengiana*) je menší až stredne veľký vždyzelený ihličnan z čeľade cyprusovité, s pôvodným výskytom len v Číne. 

## Opis
Cupressus chengiana dorastá do výšky , s hrúbkou kmeňa . Strom je vzpriamený, vetvy metlovité, neprevísajú, ihličie scelené, trojuholníkové, matnozelené.

## Iné projekty

## Zdroj
* www.conifers.org

Kategória:Cyprusovité
Cupressus duclouxiana

**Cupressus duclouxiana** (lat. *Cupressus duclouxiana*) je stredne menší vždyzelený ihličnan z čeľade cyprusovité, endemit, rastúci najmä v Tibete, provincii Si-čchuan, Jün-nan, v nadmorskej výške 1400 až 3300 m. Patrí medzi ohrozené druhy.

## Miesto výskytu
Rastie v suchých až vlhkých ihličnatých lesoch.

## Opis
Strom dorastá do výšky 25 m, v mladosti je kuželovitý, starší široko klenutý. Kôra stromu je hnedo až šedočervená, zvisle zbrázdená, neskôr šupinatá. Vetvy rastú nahusto, sú tenké, neprevísajú. Malé ihličie je trojuholníkové, scelene usporiadané v tenkých praslenovitých vetvičkách, svetlo modrozelené. 

## Význam
Voľne rastúci sa vyskytuje v prírode len na odľahlých miestach, potom ide o chránené, budhistické posvätné stromy. Drevo je vysoko cenené v stavebníctve, aj ako palivo. V Európe je známy ako dekoračný strom.

## Zdroj
* iucnredlist.org
* conifers.org

Kategória:Cyprusovité
Brtníctvo

náhľad|Brtníctvo
náhľad|Moderné brtníctvo
**Brtníctvo** alebo **lesné včelárstvo** alebo **lesné včelárenie** je starobylý spôsob získavania včelích produktov, najmä medu zo špeciálnych prírodných alebo umelých dutín stromov (tzv. **brtov**) človekom. Brtníctvo patrí k najstarším spôsobom obživy, je však zároveň aj chovom včiel, nie tak cieleným a rozsiahlym ako chov domácich včiel, ale najmä pokiaľ ide o súčasné brtnícke metódy, náročným a veľmi špecializovaným.  

## Dejiny
Branie medu od divých včiel uskutočňoval človek v dejinách rôznym spôsobom, podmieneným prostredím, kde si včely stavali plásty. Mohli to byť diery v zemi, jaskyne, dutiny, kmene, koruny stromov, ale aj ľudské obydlia. Práve duté kmene stromov, v ktorých si stavali včely svoje hniezda, teda tzv. "brty", sú predmetom brtníctva. 

Len na území Slovenska je brtníctvo historicky doložené od 5. storočia. Slovanom bolo vlastné, aj pre krajinné prostredie ktoré osídľovali, a med a iné včelie produkty takto získavané boli v stredoveku vývozným artiklom Slovanov. Veľký rozkvet však brtníctvo zaznamenalo aj v novoveku. V jednotlivých krajinách upravovali brtnícku činnosť zákony, brtníci zakladali cechy s vlastnými artikulami, volili cechmajstra, do 19. storočia bolo brtníctvo v Európe dedičným povolaním. Brtníci mali dokonca v lesoch svoje vlastné revíre. V súčasnosti prežilo brtníctvo v nezmenenej podobe v Európe len na južnom Urale v Baškirsku, začína sa však opäť obnovovať aj inde. 

## Opis a postupy
Brte sa hľadali hlboko v lesoch a nielen hľadali, ale aj úmyselne dlabali. Keďže včelie hniezda v brtiach sú väčšinou od seba dosť vzdialené, ich obchôdzka trvá 8 až 9 hodín. V blízkosti stromov s prirodzenými brtiami sa vyhľadávali vhodné stromy pre vydlabanie nových brtov, pre budúce včelstvá. Brtnícke stromy sú borovica, dub, menej brest, hrab, javor, jaseň, buk, lipa, jedľa, 100 až 300-ročné silné a vysoké jedince, so širokým kmeňom. Okrem včelárskych potrieb, sú zaužívané základné drevorubačské nástroje, nástroje na dlabanie, príp. laná a lezecká výstroj. Včely sa do novovytvorených dutín mohli lákať na med, lekvár, rastlinné prípravky, ktoré zároveň slúžili ako vábnička pre zistenie smeru ich letu. Zber medu sa uskutočňoval raz do roka v čase hlavnej znášky, teda približne cez leto, výnimočne však a historicky najmä v neskoršom novoveku aj dva razy, pričom vždy bolo prvoradé včelám zanechať dostatok medu pre ich vlastnú potrebu. Úloha brtníka spočívala aj v ochrane brtu a včelstva; na zimu otvory podľa potreby upchal, aby včelstvo mohlo prezimovať. Výsledkom usilovnosti včiel a práce brtníka bol potom brtnícky med a brtnícky vosk.      

## Zdroj
* SAV, Slov. terminologická databáza
* Centrum Edukacji Przyrodniczo-Leśnej
* www.szczecin.lasy.gov.pl
Milówka

**Milówka** môže byť:

* dedina v Malopoľskom vojvodstve v Tarnowskom okrese v obci Wojnicz, pozri Milówka (Malopoľské vojvodstvo)
* dedina v Sliezskom vojvodstve v Żywieckom okrese v obci Milówka, pozri Milówka (Sliezske vojvodstvo)
* vidiecka obec v sliezkom vojvodstve v Żywieckom okrese, pozri Gmina Milówka
Milówka (Sliezske vojvodstvo)

thumb|Milówka

**Milówka** je dedina v powiate Żywiec, v Sliezskom vojvodstve, v južnom Poľsku. Je to sídlo gminy Milówka. Leží v Żywieckych Beskydách, približne 18 km juhovýchodne od mesta Żywiec a 78 km na juh od regionálneho centra Katowice.

Obyvateľstvo dediny činí približne 4 300. Známa poľská hudobná skupina Golec uOrkiestra pochádza odtiaľto. Nachádza sa tu múzeum.

## Partnerské mestá
*  Krásno nad Kysucou,Slovensko

## Referencie

Kategória:Dediny v Poľsku
Beja (mesto)

**Beja** je mesto v okrese Beja v regióne Alentejo v Portugalsku. Mesto má 21&nbsp;658 obyvateľov. Portugalské vzdušné sily tu majú základňu. 

## Pamätihodnosti
thumb|left|Hrad
### Hrad
Hrad na vrcholku kopca dominuje mestu. Bol postavený, spolu s opevnením  kráľom Denisom Portugalským v 12. storočí na pozostatkoch rímskeho *castellum*. Skladá sa zo stien so štyrmi štvorcovými vežami a centrálnou vežou  (*Torre de Menagem*), ktorá je s výškou 40 m najvyššou v Portugalsku. Vrchol veže je dosiahnuteľný po 197 schodoch. Z veže sa rozprestiera krásny výhľad na opevnenie, ktoré malo kedysi 45 vežičiek a 5 brán.  Hrad v súčasnosti slúži ako malé vojenské múzeum.

Námestie v strede hradu je pomenované po Gonçalo Mendes da Maia alebo *O Lidador*, rytierovi, zabitému pri bitke s Maurmi v roku  1170.

### Vizigótske múzeum
Biely latinsko-vizigótsky kostol Santo Amaro, zasvätený svätému Amarovi, ktorý stojí hneď pri hrade, je jeden zo štyroch predrománskych kostolov  v Portugalsku. Niektoré časti sú zo 6. storočia a vnútorné stĺpy sú vyrezávané listami a geometrickými tvarmi zo siedmeho storočia. Pozoruhodná je časť, kde vtáky útočia na hada. Dnes je to múzeum vizigótskeho umenia.  

### Múzeum Rainha D. Leonor
Toto regionálne múzeum bolo založené v roku 1927 a 1928 na mieste predchádzajúcom kláštore rádu *Naša Pani plodnosti* (*Convento de Nossa Senhora da Conceição*), rádu chudobných dám (rozpusteného v roku 1834), postupne rozširovalo svoje zbierky. Tento františkánsky rád  bol založený v roku 1459  Infantom Fernandom, vojvodcom z Viseu a Bejy, hneď oproti svojmu vojvodcovskému palácu. Výstavba trvala do roku 1509. Múzeum vlastní významnú zbierku flámskeho, španielskeho a portugalského maliarsva z 15. až 18. storočia, napríklad „Panna s mliekom“ (cca. 1530) alebo „Kristus s  apoštolmi“ (16. storočie).

Archeologická zbierka múzea zahŕňa napríklad vizigótske a rímske artifakty, vykopávky z doby bronzovej.
Múzeum má v zbierke aj *Escudela de Pero de Faria*, unikátnu ukážku čínskeho porcelánu z roku  1541.

## Osobnosti mesta
* Muhammad al-Mu'tamid ibn Abbad (* 1040 – † 1095), básnik a vládca emirátu Sevilla
* André de Gouveia (* 1497 – † 1548), humanista a pedagóg
* José Agostinho de Macedo (* 1761 – † 1831), spisovateľ a historik
* António Maria Baptista (* 1866 – † 1920), ministerský predseda
* João Miguel Coimbra Aurélio (* 1988), futbalista

## Fotogaléria

Súbor:ConceiçaoConvent-Beja-CCBY.jpg|Hlavná fasáda múzea
Súbor:BejaSantoAmaro2.jpg|Kostol Saint Amaro
Súbor:Arco Romano.jpg|Rímsky oblúk
Súbor:Pelourinhodebeja2006.jpg|Centrum mesta


## Externé odkazy
*Oficiálna stránka
*Múzeum 

## Iné projekty

## Zdroj

Kategória:Mestá v  Portugalsku
Les Paul

**Les Paul** (* 9. jún 1915, Waukesha, Wisconsin, USA – † 12. august 2009, White Plains, New York) vlastným menom **Lester William Polsfuss**, bol americký džezový gitarista a vynálezca. Bol priekopníkom vývoja elektrickej gitary, ktorá „vytvorila zvuk rock and rollu“. Jeho ďalšie vylepšenia zahrňujú overdubbing, delay efekt, fázovanie efektov a viacstopové nahrávanie.

## Diskografia

### Vydané albumy
* *The Les Paul Trio*
* *Swingin' South*
* *Lover's Luau*
* *Warm and Wonderful*
* *The World is Still Waiting for the Sunrise*
* *New Sound*
* *Hits of Les and Mary*
* *Les Paul Now!*
* *Chester and Lester* – album with Chet Atkins
* *Les Paul: The Legend and the Legacy*
* *Les Paul & Friends: American Made World Played*

## Iné projekty

## Externé odkazy
* Oficiálne stránky Les Paula 

Kategória:Džezoví gitaristi USA
Kategória:Country gitaristi USA
Kategória:Bluesoví gitaristi USA
Kategória:Vynálezcovia USA
Kategória:Osobnosti USA nemeckého pôvodu
Kategória:Osobnosti z Wisconsinu
Kategória:Interpreti Columbia Records
Kategória:Interpreti Capitol Records
Beja

**Beja** môže byť v Portugalsku:
*okres (município), pozri Beja (okres)
*mesto (cidade), pozri Beja (mesto)
*dištrikt, pozri Beja (dištrikt)
*hrad, pozri Beja (hrad)
*diecéze
Alatyr

**Alatyr** môže byť:
*bájny kameň, pozri Alatyr (kameň)
*mesto v Rusku, pozri Alatyr (mesto)
*dedina v Rusku, pozri Alatyr (dedina)
*rieka v Rusku, pozri Alatyr (rieka)
*nákupné centrum v Jekaterinburgu
Lysá hora

**Lysá hora** môže byť:
* prvok východoslovanskej mytológie, vrch stretávania čarodejníc, pozri Lysá hora (mytológia)
* vrch v Moravsko-sliezskych Beskydách (), pozri Lysá hora (vrch v Česku)
* prírodná rezervácia v Moravsko-sliezskych Beskydách, pozri Lysá hora (prírodná rezervácia)
* prírodná pamiatka v Čergove, pozri Lysá hora (prírodná pamiatka)
Troodonty

**Troodonty** (lat. *Troodontidae*) je čeľaď vtákom podobných davých dinosaurov. Boli to aktívne a nebezpečné dravce, loviace aj väčšiu korisť.

## Znaky
Troodony boli malé až stredne veľké dravce (hmotnosť asi od 1 do 100 kg). Ich zvláštnym znakom sú proporčne veľmi dlhé nohy a „kosákovitý“ pazúr na zadnej končatine, podobný tomu, aký majú dromeosaury. Troodony patria medzi dinosaury blízko príbuzné vtákom a mnohé ich rysy to potvrdzujú. Patria tiež medzi najinteligentnejšie dinosaury s relatívne najväčšou lebečnou dutinou (napr. rod Troodon). Rekordný EQ (encefalizačný kvocient) má u tohto rodu hodnotu až 6,48 (jeho mozog bol teda relatívne 6,5 krát väčší, než mozog rovnako veľkého krokodíla).

## Taxonómia
čeľaď Troodontidae:
* rod Anchiornis
*?rod Archaeornithoides
* rod Borogovia
* rod Byronosaurus
*?rod Eosinopteryx
* rod Geminiraptor
*?rod Koparion
* rod Linhevenator
* rod Mei
* rod Pectinodon
* rod Philovenator
* rod Saurornithoides
* rod Sinornithoides
* rod Sinusonasus
* rod Sinovenator
* rod Talos
* rod Tochisaurus
* rod Urbacodon
* rod Xixiasaurus
* rod Zanabazar
*?podčeľaď Elopteryginae
**?rod Elopteryx
* podčeľaď Jinfengopteryginae
** rod Jinfengopteryx
* podčeľaď Troodontinae
** rod Troodon

## Poznámka